AYRIM TURDAGI TADBIRKORLIK FAOLIYATI BILAN ShUG‘ULLANAYOTGAN YuRIDIK VA JISMONIY ShAXSLAR UChUN QAT’IY BELGILANGAN SOLIQNI HISOBLAB ChIQARISh VA TO‘LASh TARTIBI TO‘G‘RISIDAGI NIZOMNI TASDIQLASh HAQIDAGI QARORIGA O‘ZGARTIRIShLAR KIRITISh HAQIDA

O‘zbekiston Respublikasi Soliq kodeksi, O‘zbekiston Respublikasi “Davlat soliq xizmati to‘g‘risida”gi Qonunning 7-moddasi va O‘zbekiston Respublikasi Vazirlar Mahkamasining 2004-yil 28-dekabrdagi “O‘zbekiston Respublikasining 2005-yilgi Davlat budjeti parametrlari to‘g‘risida”gi 610-son qaroriga (O‘zbekiston Respublikasi Qonun hujjatlari to‘plami, 2004-y., 52-son, 523-modda) muvofiq qaror qilamiz:
 1. O‘zbekiston Respublikasi Moliya vazirligi va Davlat soliq qo‘mitasining 2003-yil 31-yanvardagi 24, 2003-19-son qarori bilan tasdiqlangan “Alohida turdagi tadbirkorlik faoliyati bilan shug‘ullanayotgan yuridik va jismoniy shaxslar uchun qat’iy belgilangan soliqni hisoblab chiqarish va to‘lash tartibi to‘g‘risida nizomga o‘zgartirish va qo‘shimchalar kiritish haqida”gi qarorga (2003-yil 16-fevral, ro‘yxat raqami 1218 — Me’yoriy hujjatlar axborotnomasi, 2003-y., 4-son; O‘zbekiston Respublikasi Qonun hujjatlari to‘plami 2004-y., 6-son, 79-modda) ilovaga* muvofiq o‘zgartirishlar kiritilsin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.